== Karriere ==
Anders Lervad havde gode evner, så han straks efter konfirmationen kom til at undervise tre år i Føvling skole (1877-1880). Efterfølgende blev han uddannet til snedker og var soldat, inden han i 1886 var på Dansk Husflidsselskabs (DHS) husflidslærerkursus. Han var husflidslærer i Føvling og ved Mårslet Husflidsskole, inden han i 1889 blev ansat på [[Askov Sløjdlærerskole|Askov Sløjdskole]] hos sløjdpioneren [[Søren Larsen Meldgaard]] til at varetage [[husflid]]en, mens Meldgaard tog sig af [[sløjd]]en. Efter Meldgaards død [[27. august]] [[1894]] skiltes sløjden og husfliden efter krav fra DHS. Meldgaards Husflids- og Sløjdskole blev videreført som Askov Sløjdlærerskole af højskolelærer [[Jørgen Rasmussen Kirkebjerg]].
Kemi Erhvervsliv Kommunikation Kultur Uddannelse Materiel_kultur Undervisning